**POTEK USTNEGA DELA IZPITA NA RAVNI ODLIČNOSTI**

Kandidat[[1]](#footnote-1) se na ustni del izpita vnaprej pripravi za eno nalog, in sicer za predstavitev besedila, ki ga je poslušal. Za to ima na voljo približno 20 minut (od tega približno 10 minut posnetka). Pri tem si dela zapiske in si strukturira predstavitev (z uvodom, osrednjim delom in zaključkom). Navodila za to dobi od člana izpitne komisije, ki ga spremlja pri pripravi na ustni del izpita.

**Uvod** Predstavitev. Kandidat se na kratko predstavi in pove nekaj stavkov o sebi.

Odgovori na izpraševalčeva vprašanja v zvezi s tem, kar je povedal.

**1. naloga** Pogovor na izbrano temo. Kandidat na izbiro dobi dve izjavi, vsaka izpostavlja določen (družbeni) problem. Eno izjavo izbere in jo komentira oz. se o njej pogovarja z izpraševalcem. Naloga torej poteka v obliki pogovora.

**2. naloga** Predstavitev teme. Kandidat predstavi temo, o kateri je poslušal posnetek

in na katero se je pripravil. Besedilo, ki ga je slišal, povzame v glavnih točkah, se do tematike v njem opredeli oz. jo osvetli s svojega stališča, komentira oz. smiselno nadgradi s svojimi pogledi. Kandidat govori samostojno, naloga ima obliko daljšega monologa.

Kandidat odgovori na izpraševalčeva vprašanja, povezana s predstavljeno temo.

Kandidatom svetujemo, da natančno sledijo navodilom ob pripravi na ta del izpita. Temo pri prvi nalogi naj izberejo glede na svoje izkušnje oz. interese (npr. teme, ki so jim bližje in bi se o njih lažje pogovarjali, ipd.).

1. Zaradi praktičnih razlogov za oba spola uporabljamo moško obliko. [↑](#footnote-ref-1)